ཚ་གན་བླ་མ་ཚང་ལ།
༄༅། ། གསེར་མདོག་ཅོད་པན་འཆང་བའི་རང་ལུགས་ཀྱི་གདུགས་དཀར་སྲིད་
- 326 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
རྩེར་བསྒྲེངས་པའི་ཐུགས་བསྐྱེད་བརྟན་པོའི་མཐུ་གྲུབ་པའི་སྐྱེས་མཆོག་ཧུ་ཐོག་ཐུ་
ཆེན་པོའི་སྐུ་དྲུང་དུ།
༧ རོང་པོ་ཆོས་རྗེའི་སྐྱེ་བར་འབོད་པའི་
སྙོམས་ལས་པས་ཞུ་ཆུང་འབུལ་འབྲས། ཕུན་ཚོགས་རྒྱ་མཚོའི་དུས་སྟོན་དར་བའི་
ཆར་ཡང་མི་དམན་ཚོགས་གཉིས་ཆུ་གཏེར་ཆེན་པོའི་འཇིངས་ལས་ཐོན་པའི་སྐུ་
མཆོག་ཟླ་ཤེལ་དབང་བོ་མཐུན་མིན་ཆུ་འཛིན་གྱིས་སྒྲིབ་གཡོགས་རིང་དུ་དོར་ཏེ།
བསྟན་འགྲོའི་ཀུན་ད་སྐྱོང་བའི་མཛད་བཟང་ག་བུར་ཟེགས་མ་འབུམ་དུ་འཕྲོ་བའི་
ངང་ཚུལ་སྤྱི་དང་། བྱེ་བྲག་འཇམ་དཔལ་དབྱངས་ཀྱི་སྤྲུལ་པའི་གནས་མཆོག་རི་བོ་
དྭངས་བསིལ་སོགས་སུ་ཐུན་མོང་དང་ཐུན་མོང་མ་ཡིན་པའི་ཉམས་བཞེས་གནད་དུ་
སྨིན་པ་དང༌། ༧ གནམ་གྱི་ལྷ་བདག་པོ་ཆེན་པོའི་འཕྲིན་ལས་ཀྱི་ཤིང་རྟའི་ཁ་ལོ་
བསྒྱུར་བའི་ཐབས་མཁས་ཀྱི་འཇུག་པ་ལྷོད་པ་མེད་པས་གནམ་འོག་སྐྱེ་འགྲོ་ཡོངས་ལ་
ཕན་པའི་བཀའ་དྲིན་གྱི་ཕུང་བོ་མཆོག་ཏུ་ལྕི་བ་སོགས་དཔག་པར་དཀའ་བའི་ངོ་
མཚར་གྱི་གྲགས་སྙན་ཐོས་འཛིན་གྱི་གསོས་སུ་སྨིན་པས་དགའ་སྤྲོའི་རླབས་ཀྱིས་ཡིད་
ཀྱི་ཆུ་མཚོ་ཡོངས་སུ་གང་བར་གྱུར། ། འདིར་གནས་དགེ་སྦྱོང་གི་གཟུགས་བརྙན་ཡང་
མཆོག་གསུམ་གྱི་ཐུགས་རྗེས་འབྱུང་བ་སྙོམས་ཤིང་བསྟན་འགྲོར་སྨན་པའི་རྣམ་
དཀར་གྱི་འདུན་པ་མ་དོར་ཙམ་དུ་བདོག་པ་གནས་ཚུལ་དུ་ཕུལ། འཚམས་ཞུས།
ཆེད་དུ་གསོལ་བའི་སྙིང་བོ། གང་ཉིད་རིང་མོ་ནས་རླབས་ཆེན་སྨོན་ལམ་བཟང་
པོའི་འབྲས་བཟང་དུས་སུ་སྨིན་པའི་སྐྱེས་མཆོག་དམ་པ་ཡིན་པར་མ་ཟད། སྐྱེ་ཕྲེང་
སྔོན་མ་རྣམས་རིང་ནས་དམ་ཚིག་དང་ལས་སྨོན་ལུ་གུ་རྒྱུད་ཀྱི་ཚུལ་དུ་འབྲེལ་བའི་
ངང་ཚུལ་ཐུགས་ལ་དགོངས་ཏེ། སྟག་ཚང་ལྷ་མོའི་གདན་ས་རང་དུ་རིང་མིན་ཞབས་
སོར་བཀོད་དེ་དངོས་མཇལ་གྱི་དགའ་སྟོན་ཉམས་སུ་མྱོང་བའི་རེ་འདུན་ཆད་མེད་
ཡོད་པ་ལགས་ཤིང་། བཞུགས་གནས་གཟིམ་ཁང་ཡང་སྔར་ནས་ཡོད་པར། སླར་
ཡང་གསར་བསྐྲུན་བྱེད་འདུན་བཅས། ཅིས་ཀྱང་མྱུར་མཇལ་གྱི་བརྩེ་གཟིགས་ལྷོད་
- 327 -

ཆབ་ཤོག་གི་རིམ་པ་འགའ་ཞིག
མེད་ཞུ་ཞིང་། འཁྲུངས་ཡུལ་གྱི་གདན་སའི་དོན་སྐོར་མདོ་ཙམ་ཟུར་ཕུལ་ལྟར་དགོངས་
མཚོར་སྨིན་པ་ནས་བསྟན་འགྲོར་ལྷག་བསམ་བརྟན་པོས་ཞབས་པད་ཡུན་འཚོའི་
དགོངས་བཞེད་ཐུགས་དམ་ལྷོད་མེད་ཀྱི་ངོས། འཕྲོས་འོས་ཕེབས་ཚོགས་ཀྱི་རིམ་
པའང་གངྒཱའི་རྒྱུན་ལྟར་འཚལ། ། ཞེས་འདེགས་རྟེན་མཚོན་པར་ལྷ་རྫས་དྲི་བྲལ་
བཅས།